《燕歌行》
明代·皇甫冲

秦军未解邯郸围，燕丹新自秦城归。
仰天叩心发长叹，燕山六月寒霜飞。
质子当年苦拘迫，马为生角乌头白。
归来倾国思报仇，不知谁是桥边客。
忽闻燕市多侠徒，时相哭泣时欢呼。
百金求得赵七首，千里献将燕地图。
慷慨于期头在箧，落日征车犹未发。
声断谁知筑里心，歌残试看冠中发。
荆卿一去不复还，至今易水流潺潺。
黄沙迢迢照孤月，祇今行者凋心颜。

作者简介：（1490—1558）明苏州府长洲人，字子浚。皇甫录长子。嘉靖七年举人。屡应会试不第。博览群籍，善骑射，好谈兵。有《己庚小志》、《几策》、《兵统》、《枕戈杂言》、《三峡山水记》、《子浚全集》。